ราคาในอนาคตคำนวณอย่างไร
a.  ราคาอดีต - ต้นทุนการเก็บรักษา – ผลประโยชน์ที่ได้รับจากการถือครอง 
b.  ราคาอดีต + ต้นทุนการเก็บรักษา – ผลประโยชน์ที่ได้รับจากการถือครอง 
c.  ราคาปัจจุบัน + ต้นทุนการเก็บรักษา – ผลประโยชน์ที่ได้รับจากการถือครอง 
d.  ราคาปัจจุบัน + ต้นทุนการเก็บรักษา + ผลประโยชน์ที่ได้รับจากการถือครอง
คำตอบได้แก่ c. เพราะว่า การลงทุนในตราสารอนุพันธ์ หรือที่เราเรียกติดปากกันว่า Future หรือบางคนเรียกว่า TFEX เป็นสิ่งที่นักลงทุนรุ่นใหม่ชอบติดตามมาก แต่หากเราดูพีระมิดทางการเงินพบว่า ตราสารดังกล่าวมีระดับความเสี่ยงที่สูงที่สุด เมื่อเทียบกับ ตราสารหนี้ และตราสารทุน เนื่องจากเป็นการซื้อขายสินค้าล่วงหน้า และเราไม่สามารถเดาอนาคตได้อย่างแน่นอน ดังคำฮิตติดปากที่ว่า “ซื้อไม่ถูกแต่หวย”

เมื่อรู้ว่าการลงทุนหลักทรัพย์ดังกล่าวมีความเสี่ยงสูงมาก ดังนั้นการลงทุนของเราควรจะเริ่มรู้ตั้งแต่พื้นฐานเป็นสำคัญ วันนี้เรามารู้จักกับทฤษฎีพื้นฐานของการลงทุนที่เรียกว่า Cost of carry

Cost of carry เป็นตัวกำหนดราคาซื้อ/ขายล่วงหน้า เราเขียนโครงสร้างทฤษฎีดังกล่าวให้เข้าใจได้ง่ายเลยคือราคาในอนาคต = ราคาปัจจุบัน + ต้นทุนการเก็บรักษา – ผลประโยชน์ที่ได้รับจากการถือครอง

• ทำไมถึงเป็นเช่นนั้น?? 
นี่คือคำถามแรกของทุกคน ที่เริ่มศึกษาตลาดซื้อขายล่วงหน้า โดยส่วนมากคำถามที่ติดหัวและค้างคาใจในของผู้ที่กำลังศึกษาจะมีดังนี้

• ทำไมต้องเพิ่มต้นทุนเก็บรักษา
เมื่อเราตกลงที่จะซื้อ/ขาย สินค้าแบบล่วงหน้า เราและคู่ค้าจะต้องตกลงทำสัญญากัน โดย “ รับสินค้าในอนาคต” ซึ่งลักษณะนี้ คนที่เป็นฝ่ายขายจะต้องทำการ สต็อกสินค้า และต้องมีต้นทุนการเก็บรักษาอื่นๆตามไปด้วย ทำให้ราคาในอนาคตควรคำนึงถึงมูลค่าของการเก็บรักษาดังกล่าวด้วย
3.ตลาดการเงิน & ผลิตภัณฑ์และบริการทางการเงิน,2.การวิเคราะห์ทางการเงิน & เศรษฐศาสตร์การเงิน